# teuent
## Brezhoneg
### Etimologiezh

    Eus deuent gant ur c'hemmadur dre galetaat (d > t)

### Furm verb

| Kemmadur | Furm |
| hep | deuent |
| dre vlotaat | zeuent |
| amreizh | teuent |
teuent /Distagadur ?/
* Furm ar verb dont e trede gour lies an amdremened, en doare-disklêriañ
   * War-lerc'h ar rannig-verb e :
       Me gred e teuent da c'houzout petra a ioa a-nevez e Berven gand kement-all a dennou fuzil. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 136.)
       Pa veze re dommet d'ezho, ez eant da ober eur c'housk da uza ho banne, ha goude-ze e teuent adarre da efa. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 143.)
       Du-mañ e teuent pa o-deveze digarez da zond. — (Jules Gros, Le trésor du breton parlé Troisième Partie, 1974, p. 194.)
       O-unan ec'h aozent o madigoù ha, bep bloaz, e teuent da glask gwerzh dezho er memes pardonioù, evel ma ne vije bet nemeto o kaout ar gwir da zont dezho d'ober ar vicher-se. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 31.)
       Fentus e kavas Pleibeniz ar c'homzoù-se hag alies goude, war zigarez farsal, e teuent gant an holl a-greiz rannañ kaoz. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 245.)
       Gwez a zo a zeuas da zizeriañ : meleniñ a rae o delioù. Kaer am boa o louzaouiñ, lakaat ludu a bep seurt war o gwrizioù, e teuent, goustadik, da dreutaat, da weñviñ. — (Pêr Denez, Glas evel daoulagad c'hlas na oant ket ma re, Al Liamm, 1979, p. 99.)
       Ne wellaas ket d'ar gwez klañv : tristoc'h-tristañ da welout e teuent da vezañ. — (Pêr Denez, Glas evel daoulagad c'hlas na oant ket ma re, Al Liamm, 1979, p. 100.)
   * War-lerc'h ar stagell isurzhiañ ma :
       Ar vartoloded en-dro d'ar vasin, pa weljont kement-se, a lammas ivez e-barz, ha, dre ma teuent er-meaz, goude en em zouba mat, ez oant gwisket en aour, penn-kil-ha-troad, hag evel jeneraled. — (G. MILIN, Gwechall-goz e oa..., Kemper, 1924, p. 50.)
       Ken bras e veze o souezhadenn ma teuent kerkent war o zu adarre. — (Goulc'han Kervella, Brezel ar Rigadell, Al Liamm, 1994, p. 108.)

#### Stummoù rannyezhel

* taent (e gevred Breizh)